మెహెర్ కాస్టెలినో మిస్త్రీ

మెహెర్ కాస్టెలినో మిస్త్రీ (ఆంగ్లం: Meher Castelino Mistri ), మహారాష్ట్రకు చెందిన భారతీయ మోడల్, ఫ్యాషన్ జర్నలిస్టు. ఆమె 1964లో జరిగిన మొట్టమొదటి ఫెమినా మిస్ ఇండియా పోటీలో విజేతగా నిలిచింది. అలాగే, యునైటెడ్ స్టేట్స్‌లో జరిగిన మిస్ యూనివర్స్ 1964, స్పెయిన్‌లో జరిగిన మిస్ నేషన్స్ 1964లో భారతదేశం తరపున ప్రాతినిధ్యం వహించింది.

తొలి మిస్‌ ఇండియాగానే కాక, పలు జాతీయ, అంతర్జాతీయ పత్రికలకు వ్యాసాలు రాసిన అనుభవం ఉన్న ఆమె భారతదేశంలో ఫ్యాషన్ జర్నలిజానికి ఆద్యురాలిగా ప్రసిద్ధి చెందింది.

 కెరీర్ 
మోడల్ గా కెరీర్ ప్రాంభించిన ఆమె  1964లో ఫెమినా మిస్ ఇండియా కిరీటాన్ని గెలుచుకుంది. ఈ ఘనత సాధించిన తొలి భారతీయ మహిళగా మెహెర్ కాస్టెలినో నిలిచింది. ఆ తువాత, ఆమె మిస్ యూనివర్స్, మిస్ యునైటెడ్ నేషన్స్ వంటి అంతర్జాతీయ అందాల పోటీలలో భారతదేశానికి ప్రాతినిధ్యం వహించింది.

1973లో ఆమె మోడలింగ్ నుండి ఫ్యాషన్ జర్నలిజంలోకి 'ఈవ్స్ వీక్లీ'లో మొదటి వ్యాసంతో అడుగుపెట్టింది. అక్కడ నుండి ఆమె ఫ్యాషన్ కాలమిస్టుగా ఎదిగి, 150కి పైగా జాతీయ, అంతర్జాతీయ పత్రికలు, మ్యాగజైన్లకు పనిచేసింది. ‘మ్యాన్‌స్టైల్’, ‘ఫ్యాషన్ కెలిడోస్కోప్’ వంటి పుస్తకాలు కూడా ప్రచురించింది.

లాక్మే ఫ్యాషన్ వీక్ వంటి అనేక ఫ్యాషన్ ఈవెంట్లకు ఆమె అధికారిక ఫ్యాషన్ రైటర్‌గా పనిచేయడంతో పాటు, జడ్జిగా, స్పీకర్‌గా కూడా వ్యవహరించింది.

 మరణం 
కొంతకాలంగా అనారోగ్యంతో బాధపడుతున్న మెహర్ కాస్టలినో 81 ఏళ్ల వయస్సులో 2025 డిసెంబరు 17న తుదిశ్వాస విడిచింది. ఆమెకు కుమారుడు కార్ల్, కోడలు నిషా, కుమార్తె క్రిస్టినా ఉన్నారు.

 మూలాలు 
వర్గం:మిస్ ఇండియా
వర్గం:అందాల పోటీలు
వర్గం:భారతదేశంలో అందాల పోటీలు
వర్గం:ఫెమినా మిస్ ఇండియా